《怀激发尚书伯纪》
宋代·李伯玉

一曲清歌一弄琴，十千美酒十分斟。
江流不动潮初上，斗柄将垂夜向深。
沙觜露溥孤鹤警，潭心月冷老龙吟。
此时最是怀乡国，云里征鸿閒远砧。

作者简介：宋饶州馀干人，字纯甫，号斛峰。初名诚，以犯理宗潜讳改名。理宗端平二年进士。授观察推官、太学正兼庄文府教授、太学博士。召试馆职，历诋贵戚大臣，直声暴起。累迁太府少卿、工部侍郎等。度宗时兼同修国史、实录院同修撰等，以不容于贾似道罢归。旋擢权礼部尚书兼侍读。有《斛峰集》。